***დანართი №6***

**კონსორციუმის შეთანხმების ფორმა**

*წინამდებარე ფორმა ადგენს კონსორციუმის შეთანხმების მინიმალურ მოთხოვნებს. მხარეებს შეუძლიათ შეთანხმდნენ დამატებით პირობებზე. მხარეები ასევე უფლებამოსილნი არიან შეცვალონ ტექსტური ნაწილის ფორმულირებები, წინამდებარე ფორმით გათვალისწინებული მოთხოვნების შეუცვლელად.*

**კონსორციუმის შეთანხმება**

[თარიღი, ადგილი]

**მხარეები**

[მიუთითეთ თითოეული მხარის რეგისტრირებული დასახელება და იურიდიული მისამართი]

ა) [სახელმწიფო უმაღლესი საგანმანათლებლო დაწესებულება]

ბ) [კერძო უმაღლესი საგანმანათლებლო დაწესებულება]

გ) [უცხოური უმაღლესი საგანმანათლებო დაწესებულება]

და ა.შ.

**შეთანხმების მიზანი**

წინამდებარე შეთანხმების მიზანია კონკურენტული ინოვაციების ფონდის მიერ გამოცხადებულ N---- საგრანტო კონკურსში მონაწილეობის მიზნით მხარეებს შორის კონსორციუმის შექმნა, კონსორციუმის სახელით საგრანტო განაცხადის წარდგენა და, კონსორციუმისთვის გრანტის მინიჭების შემთხვევაში, პროექტის განხორციელება.

**კონსორციუმის წევრთა უფლებები და მოვალეობები**

კონსორციუმის წევრები ერთობლივად და სოლიდარულად არიან პასუხისმგებელი საგრანტო განაცხადის წარდგენასა და პროექტის განხორციელებაზე. წევრებმა შეიძლება ინდივიდუალურად განსაზღვრონ მათი უფლებები და მოვალეობები წინამდებარე ან/და დამოუკიდებელი შეთანხმებით, რაც არ ახდენს გავლენას მათ უფლებებსა და მოვალეობებზე მესამე პირების წინაშე.

**მართვის ორგანოთა სტრუქტურა და ფუნქციები**

კონსორციუმის წამყვანი წევრი არის სახელმწიფოს მიერ დაფუძნებული უმაღლესი საგანმანათლებლო დაწესებულება, რომელიც, პროექტის განხორციელების მიზნებისთვის, წარმოადგენს კონსორციუმს მესამე პირებთან ურთიერთობაში.

**კონსორციუმის წევრთა შორის შემოსავლებისა და ზიანის განაწილების წესი**

კონსორციუმის წევრები არ არიან უფლებამოსილნი გაინაწილონ საგრანტო პროექტის ფარგლებში მიღებული თანხები. საგრანტო პროექტის ფარგლებში მიღებული თანხები სრულად უნდა მოხმარდეს პროექტის განხორციელებას, დამტკიცებული ბიუჯეტის შესაბამისად. მესამე პირებისთვის ზიანის მიყენების შემთხვევაში, მხარეები ერთობლივად და სოლიდარულად აგებენ პასუხის.

**შეთანხმების ვადამდე მოშლა**

კონსორციუმის არცერთ წევრს არ აქვს უფლება ვადის გასვლამდე მოშალოს/გავიდეს წინამდებარე შეთანხმებიდან.

**შეთანხმების ხანგრძლივობა**

წინამდებარე შეთანხმების ვადა არ შეიძლება იყოს პროექტის ხანგრძლივობაზე ნაკლები. კონსორციუმისთვის გრანტის მინიჭებაზე უარის თქმის შემთხვევაში, წინამდებარე შეთანხმება ავტომატურად შეწყვეტილად ჩაითვლება, თუკი მხარეები სხვაგვარად არ შეთანხმდებიან.

**ხელმოწერები:**